"Fokus! Hou jou oog op die bal en bly weg van vroumense." As 'n professionele rugbyspeler het Jakes du Plessis se mantra nog altyd goed gewerk. Tydens 'n besoek aan Denver vir terapie, dreig ŉ ontmoeting met Angie Summers om Jakes se planne omver te gooi. Spoke uit sy verlede herinner hom hoekom hy nie uitgeknip is vir 'n verhouding nie en hy vlug terug na Suid-Afrika.
Toe Angie vir Jakes du Plessis ontmoet, was sy verbaas deur die emosies wat die groot Suid-Afrikaner ontlok, veral omdat sy nog 'n ander man se ring dra.
Die noodlot het egter ander planne. Vlug het nie gehelp nie aangesien Angie in Suid-Afrika opdaag, oënskynlik om haar broer te help, maar ook in die hoop om Jakes te oortuig om hulle 'n kans te gee.
Kan Jakes sy verlede begrawe en Angie 'n tweede kans gee? Kan Angie daarin slaag om Jakes te oortuig dat liefde alles kan oorwin?
Een kans. Een besluit. Dis op sy gewete.
Nicholas Carter, die jong multi-miljoenêr, is eienaar van die Wildehonde Rugbyklub. Die geheim tot sy sukses is eenvoudig: hou jou privaatlewe en jou besigheid lewe apart. Emma Cole toets egter sy weerstand tot die uiterste. Sy nuwe rekenmeester is nie sy tipe nie, maar tog het sy die vermoë om Nicholas kop te laat verloor.
Bleeksiele lyk beslis nie soos Nicholas Carter nie. Emma is oortuig dat hulle definitief ook nie soos hy soen nie. Niemand kan haar dus kwalik neem dat sy tot in haar tone geskok is om uit te vind dat die man met die mooiste groen oë wat haar bene lam op die trap gesoen het, haar nuwe baas is nie.
Nie een van hulle kan die aantrekkingskrag tussen hulle verstaan nie maar beide weet dat dit heelwat reperkussies tot gevolg kan hê as hulle wel daartoe toegee. Waarskuwings help nie want gedurende ‘n sakebesoek swig hul voor die versoeking.
Terug in Pretoria kruip die realiteit in hul verhouding in en moet Nicholas ‘n besluit neem. Sal hy die gevolge daarvan dra?